মখলিছ মিয়া, বানিয়াচং থেকে \ বানিয়াচঙ্গে বহুল আলোচিত ইভটিজিং এর ঘটনা ও শিক্ষকের উপর হামলার বিষয়টি অবশেষে সালিশে নিষ্পত্তি করা হয়েছে। এ উপলক্ষে গতকাল বানিয়াচং ইলিয়াছ একাডেমী উচ্চ বিদ্যালয়ের মাঠ প্রাঙ্গনে বানিয়াচংয়ের বিশিষ্টজনদের নিয়ে বিশাল এক সালিশ বৈঠক অনুষ্ঠিত হয়। উপজেলা আওয়ামীলীগ এর সভাপতি বীর মুক্তিযোদ্ধা আমির হোসেন মাস্টারের সভাপতিত্বে ও ইলিয়াছ একাডেমী উচ্চ বিদ্যালয় পরিচালনা কমিটির সভাপতি সাবেক উপজেলা চেয়ারম্যান ইকবাল হোসেন খান এর সঞ্চালনায় প্রায় ২ ঘন্টা ব্যাপী এ সালিশ বৈঠকে উলে­খযোগ্যদের মধ্যে উপস্থিত ছিলেন ওসি নির্মলেন্দু চক্রবর্তী, ১নং উত্তর পূর্ব ইউনিয়নের চেয়ারম্যান মিজানুর রহমান খান, ২নং উত্তর পশ্চিম ইউপি চেয়ারম্যান বীর মুক্তিযোদ্ধা হায়দারুজ্জামান খান ধন মিয়া, ৩নং ইউপি চেয়ারম্যান মাওঃ হাবিবুর রহমান, ৪নং ইউপি চেয়ারম্যান বীর মুক্তিযোদ্ধা ...